சில ஊடங்கள் விமர்சனங்களை எழுதுகின்ற போது, அவை தமது சமுதாயப் பொறுப்பினைப் பற்றிச் சிந்திப்பதை விடத், தமது பத்திரிகைகளின் அதிகமான வியாபாரத்தையே நோக்கமாகக் கொண்டு அவை செயற்படுவதனால், சிலரைத் தாக்கி விமர்சனங்களை எழுதுவதை அவ் ஊடகங்கள் வரவேற்பதும், அதற்குப் பதிலடியாக அதனால் மனம் நொந்தவர்கள் எழுதுபவற்றை மீண்டும் வரவேற்பதுமாக விமர்சனப் பாரம்பரியமானது தவறாக எமது மக்களுக்குச் சமீப காலமாக இனங்காட்டப்பட்டு வருகின்றமையானது, விமர்சனம் என்றால் இதுதான் என்கின்ற ஒரு தவறான உருவமைப்பைப் புதிதாக விமர்சனம் எழுத முற்படுகின்றவர்களுக்கு காண்பிக்கின்றது. அவற்றை முன்மாதிரியாகக் கொண்டு விமர்சிப்பவர்கள், பிறரைத் தாக்கி அதன் மூலம் இன்பம் காணுகின்ற முறையைத், தமது உள்ளத்தினுள்ளே தேங்கிக் கிடக்கின்ற ஏக்கங்களுக்கு மருந்தாகவும், வடிகாலாகவும் பயன்படுத்துகின்ற நிலைமை உருவாகி வருகிறது.